
70 DR 31.10.2011 

 
Tuan Yang di-Pertua, sejak Rancangan Malaysia Kesembilan, Kementerian 

Pelancongan telah menerima banyak permohonan dan cadangan daripada negeri-
negeri. Agaknya kita sahaja cukup peruntukan bagi 30 peratus ke 40 peratus sahaja di 
antara pemohon ini. Oleh sebab itu kementerian sentiasa perlu memberikan keutamaan 
kepada projek-projek yang berdaya saing, kemudahsampaian yang selari dengan 
perancangan kerajaan negeri. Contohnya seperti Melaka adalah pelancongan warisan 
dan Sabah pelancongan eco. Akan tetapi kesemua permohonan-permohonan ini pada 
akhirnya akan ditentukan kelulusannya oleh Unit Perancang Ekonomi memandangkan 
sumber peruntukan yang terhad. 

Selain daripada itu, melalui Tourism Malaysia, produk-produk negara kita ini 
dipromosikan di peringkat antarabangsa menggunakan branding Malaysia Truly Asia 
dan domestik mengikut branding Cuti-cuti 1Malaysia secara bersama dengan pihak 
kerajaan negeri dan swasta. Setelah projek tersebut dikenal pasti oleh pihak kerajaan 
negeri berpotensi untuk menarik kedatangan pelancong produk unik yang bertaraf 
antarabangsa seperti kejadian semula jadi Benak Batang Lumpur di Sarawak yang 
hanya ada di tujuh buah negara di dunia. Kini dipromosikan secara bersama dengan 
kerajaan negeri bagi menarik lebih ramai lagi kedatangan pelancong. 

Tuan Yang di-Pertua, Kementerian Pelancongan tidak mengadakan di dalam 
pelan induk pelancongan kita promosi atau ada pelan untuk setiap bandar misalnya 
Sibu. Pelan induk pelancongan Malaysia hanya melalui dan hala tuju kita akan 
mengikut kepala besar iaitu seperti Eco Tourism, seperti pelancongan budaya, 
makanan, shopping, sport tourism, health tourism dan lain-lain. 

Tuan Yang di-Pertua, pulau-pulau peranginan di Malaysia adalah produk 
pelancongan bertaraf dunia dan terunggul yang menarik ramai pelancong dan 
merupakan ikon pelancongan negara seperti Pulau Langkawi, Pulau Redang, Pulau 
Sipadan, Pulau Layang-layang dan lain-lain. Malaysia mempunyai lebih seribu pulau 
Tuan Yang di-Pertua. Pulau Langkawi adalah bertaraf dunia dan telah dinobatkan oleh 
National Geographic sebagai antara sepuluh buah pulau peranginan terbaik di dunia 
serta menjadi pilihan pertama pelancong asing ke Malaysia oleh Lonely Planet akan 
dibangunkan secara menyeluruh di peringkat nasional yang melibatkan pembangunan 
99 pulau. 

■1630 

Kemudahsampaian dan penambahbaikan ke atas produk-produk pelancong 
sedia ada seperti UNESCO Langkawi Geopark. Sungguhpun begitu, Kementerian 
Pelancongan terus berusaha membangunkan sektor pelancongan di pulau-pulau 
tertentu melalui di mana kemudahsampaian sumber manusia yang mencukupi serta 
pengurusan dan infrastruktur.  

 

[Timbalan Yang di-Pertua (Datuk Dr. Haji Wan Junaidi Tuanku Jaafar) 
mempengerusikan Mesyuarat] 

 

Di antara faktor Kementerian Pelancongan sebagai contoh kita telah 
memperuntukkan sebanyak RM27 juta di bawah RMKe-10 untuk menaik taraf pelbagai 
infrastruktur di Pulau Pinang, Pulau Pangkor, Pulau Besar, Pulau Sibu, Pulau Cekas, 
Pulau Duyung dan lain-lain. Untuk promosi pulau-pulau peranginan tersebut, pelbagai 
acara telah dianjurkan oleh pihak kementerian, kerajaan negeri dan juga pihak 
berkuasa tempatan. Antaranya seperti Tioman Surfing Classic, International Games 
Fishing Association, Fishing Tournament di Labuan, Sultan Ahmad Shah Eco 
Challenge Cup, Kapas - Marang International Swimathon, Perhentian Island Challenge 
dan Labuan Sea Challenge.  

Tuan Yang di-Pertua, merujuk kepada cadangan daripada Yang Berhormat 
Lenggong di bawah Rancangan Malaysia Kesembilan sememangnya kementerian ini 
amat berharap pihak UNESCO dapat memberi status Tapak Warisan Dunia di 
Lenggong bagi menentukan produk pelancongan ini bertaraf dunia, senang 
dipromosikan dan juga senang menarik ramai lagi pelancong datang ke Lenggong. 

 

 



Tuan Yang di-Pertua, sejak Rancangan Malaysia Kesembilan, Kementerian Pelancongan telah menerima banyak permohonan dan cadangan daripada negeri- negeri. Agaknya kita sahaja cukup peruntukan bagi 30 peratus ke 40 peratus sahaja di antara pemohon ini. Oleh sebab itu kementerian sentiasa perlu memberikan keutamaan kepada projek-projek yang berdaya saing, kemudahsampaian yang selari dengan perancangan kerajaan negeri. Contohnya seperti Melaka adalah pelancongan warisan dan Sabah pelancongan eco. Akan tetapi kesemua permohonan-permohonan ini pada akhirnya akan ditentukan kelulusannya oleh Unit Perancang Ekonomi memandangkan sumber peruntukan yang terhad. Selain daripada itu, melalui Tourism Malaysia, produk-produk negara kita ini dipromosikan di peringkat antarabangsa menggunakan branding Malaysia Truly Asia dan domestik mengikut branding Cuti-cuti 1Malaysia secara bersama dengan pihak kerajaan negeri dan swasta. Setelah projek tersebut dikenal pasti oleh pihak kerajaan negeri berpotensi untuk menarik kedatangan pelancong produk unik yang bertaraf antarabangsa seperti kejadian semula jadi Benak Batang Lumpur di Sarawak yang hanya ada di tujuh buah negara di dunia. Kini dipromosikan secara bersama dengan kerajaan negeri bagi menarik lebih ramai lagi kedatangan pelancong. Tuan Yang di-Pertua, Kementerian Pelancongan tidak mengadakan di dalam pelan induk pelancongan kita promosi atau ada pelan untuk setiap bandar misalnya Sibu. Pelan induk pelancongan Malaysia hanya melalui dan hala tuju kita akan mengikut kepala besar iaitu seperti Eco Tourism, seperti pelancongan budaya, makanan, shopping, sport tourism, health tourism dan lain-lain. Tuan Yang di-Pertua, pulau-pulau peranginan di Malaysia adalah produk pelancongan bertaraf dunia dan terunggul yang menarik ramai pelancong dan merupakan ikon pelancongan negara seperti Pulau Langkawi, Pulau Redang, Pulau Sipadan, Pulau Layang-layang dan lain-lain. Malaysia mempunyai lebih seribu pulau Tuan Yang di-Pertua. Pulau Langkawi adalah bertaraf dunia dan telah dinobatkan oleh National Geographic sebagai antara sepuluh buah pulau peranginan terbaik di dunia serta menjadi pilihan pertama pelancong asing ke Malaysia oleh Lonely Planet akan dibangunkan secara menyeluruh di peringkat nasional yang melibatkan pembangunan 99 pulau. #1630 Kemudahsampaian dan penambahbaikan ke atas produk-produk pelancong sedia ada seperti UNESCO Langkawi Geopark. Sungguhpun begitu, Kementerian Pelancongan terus berusaha membangunkan sektor pelancongan di pulau-pulau tertentu melalui di mana kemudahsampaian sumber manusia yang mencukupi serta pengurusan dan infrastruktur. [Timbalan Yang di-Pertua (Datuk Dr. Haji Wan Junaidi Tuanku Jaafar) mempengerusikan Mesyuarat]. Di antara faktor Kementerian Pelancongan sebagai contoh kita telah memperuntukkan sebanyak RM27 juta di bawah RMKe-10 untuk menaik taraf pelbagai infrastruktur di Pulau Pinang, Pulau Pangkor, Pulau Besar, Pulau Sibu, Pulau Cekas, Pulau Duyung dan lain-lain. Untuk promosi pulau-pulau peranginan tersebut, pelbagai acara telah dianjurkan oleh pihak kementerian, kerajaan negeri dan juga pihak berkuasa tempatan. Antaranya seperti Tioman Surfing Classic, International Games Fishing Association, Fishing Tournament di Labuan, Sultan Ahmad Shah Eco Challenge Cup, Kapas- Marang International Swimathon, Perhentian Island Challenge dan Labuan Sea Challenge. Tuan Yang di-Pertua, merujuk kepada cadangan daripada Yang Berhormat Lenggong di bawah Rancangan Malaysia Kesembilan sememangnya kementerian ini amat berharap pihak UNESCO dapat memberi status Tapak Warisan Dunia di Lenggong bagi menentukan produk pelancongan ini bertaraf dunia, senang dipromosikan dan juga senang menarik ramai lagi pelancong datang ke Lenggong.